Diari Oficial de la Generalitat Valenciana


Sumari del DOGV 7340, del 18-08-2014 (2014/7641)

RESOLUCIÓ d'1 d'agost de 2014, de la Direcció General d'Ordenació, Avaluació, Investigació, Qualitat i Atenció al Pacient, per la qual es renova l'autorització sanitària per a l'extracció i transplantament de progenitors hematopoètics autòlegs de sang perifèrica a l'Hospital Quirón Torrevieja.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7340

Data del DOGV
:   18-08-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/7641


Data del document
:   01-08-2014

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari

RESOLUCIÓ d'1 d'agost de 2014, de la Direcció General d'Ordenació, Avaluació, Investigació, Qualitat i Atenció al Pacient, per la qual es renova l'autorització sanitària per a l'extracció i transplantament de progenitors hematopoètics autòlegs de sang perifèrica a l'Hospital Quirón Torrevieja. [2014/7641]  
L'Hospital Quirón Torrevieja va obtindre una autorització per a efectuar l'extracció i trasplantament de progenitors hematopoètics autòlegs de sang perifèrica per mitjà de la resolució de la Conselleria de Sanitat de 17 de juny de 2010.  
Rafael Gimenez Pérez, director de l'Hospital Quirón Torrevieja, va presentar una sol·licitud de renovació d'autorització per a l'extracció i trasplantament de progenitors hematopoètics autòlegs de sang perifèrica de l'Hospital Quirón Torrevieja amb data 5 de juny de 2014.  
La Direcció General d'Assistència Sanitària i el director del Programa de Trasplantaments de la Comunitat Valenciana informen favorablement sobre la renovació sol·licitada.  
  
Fonaments jurídics  
1. La Direcció General d'Ordenació, Avaluació, Investigació, Qualitat i Atenció al Pacient de la Conselleria de Sanitat és competent en virtut del que disposa l'Orde de 26 de febrer de 2008, de la Consellería de Sanitat sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules, el Decret 176/2004, de 24 de setembre, del Consell de la Generalitat, sobre autorització sanitària i el Registre Autonòmic de Centres, Servicis i Establiments Sanitaris i el Decret 4/2014, de 3 de gener, del Consell, pel qual s'aprova el Reglament Orgànic i Funcional de la Conselleria de Sanitat.  
  
2. Es complix el que establix el Reial Decret Llei 9/2014, de 4 de juliol, pel que s'establixen les normes de qualitat i seguretat per a la donació, l'obtenció, l'avaluació, el processament, la prevenció, l'emmagatzematge i la distribució de cèl·lules i teixits humans i s'aproven les normes de coordinació i funcionament per al seu ús en humans, i s'ha complit el que establix l'Orde de 26 de febrer de 2008, de la Conselleria de Sanitat.  
Vistos els antecedents de fet i preceptes legals mencionats i els altres que s'apliquen, resolc:  
Renovar l'autorització sanitària per a l'extracció i trasplantament de progenitors hematopoètics autòlegs de sang perifèrica a l'Hospital Quirón Torrevieja. Esta autorització és vàlida per un període de quatre anys, a partir de la data de la present resolució.  
L'autorització es pot revocar en qualsevol moment, si s'alteren o incomplixen els requisits i consideracions que l'han fet possible.  
  
A l'efecte de l'activitat que s'autoritza, el centre queda sotmés a la inspecció i el control de la Conselleria de Sanitat.  
Esta resolució es notifica a les persones interessades, amb l'advertiment que no posa fi a la via administrativa i que hi poden interposar un recurs d'alçada davant del conseller de Sanitat, en el termini d'un mes comptat des de l'endemà de la data de notificació.  
  
València, 1 d'agost de 2014.- La directora general d'Ordenació, Avaluació, Investigació, Qualitat i Atenció al Pacient: Teresa de Rojas Galiana.